ddrg/super_eurlex huggingface dataset:
Oficialusis leidinys L 192 , 20/07/2002 p. 0024 - 0024



Komisijos reglamentas (EB) Nr. 1315/2002 2002 m. liepos 19 d. pakeičiantis Reglamentą (EB) Nr. 1623/2000, nustatantį išsamias Tarybos reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 2585/2001 [2], ypač į jo 33 straipsnį, kadangi: (1) Komisijos reglamento (EB) Nr. 1623/2000 [3] su paskutiniais pakeitimais, padarytais Reglamentu (EB) Nr. 420/2002 [4], 63 straipsnis be kitų išsamių pristatymo į distiliavimo gamyklas taisyklių nustato ir pristatymo datas. (2) Portugalijoje intervencijos agentūrai perimant įvairaus distiliavimo būdu pagamintą alkoholį, distiliuotojai produktą pristato į intervencinę agentūrą, kuri jį saugo savo valdomose patalpose. Po to Bendrija šį saugomą alkoholį parduoda konkurso tvarka. (3) Pastaruoju metu buvo neįmanoma skelbti konkursų, ir agentūros saugyklos dabar yra visiškai užpildytos. Kadangi Portugalijos intervencinė agentūra dar nesugebėjo suorganizuoti naujų patalpų, ji paprašė distiliuotojų alkoholį saugoti savo pačių patalpose. Distiliuotojai pamažu pasiekė savo saugojimo galimybių ribas ir nebegali priimti visų vynų, kuriuos gamintojai turi pristatyti distiliavimui pagal Komisijos reglamento (EB) Nr. 378/2002 [5] 1 straipsnį. (4) Dėl to Portugalijoje pristatymo laikas turi būti pratęstas, kad suplanuota gamyba galėtų būti užbaigta ir gamintojai nebūtų nubausti, kad pristatė po birželio 30 d. Leisti toliau vykdyti pristatymą yra tikslinga, kad netektų vyno pristatyti pasibaigus vyno metams. (5) Todėl šis dalinis pakeitimas turi būti taikomas atgaline data nuo 2002 m. liepos 1 d. Šis taikymas atgaline data nedaro žalos teisėtiems gamintojų lūkesčiams, nes numatoma tik pratęsti pristatymo laiką. (6) Šiame reglamente numatytos priemonės atitinka Vyno vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1623/2000 63 straipsnio 9 dalis papildoma šia pastraipa: "Tačiau vynai, išvardyti su Portugalija sudarytose distiliavimo sutartyse 2001/2002 prekybos metams pagal Reglamento (EB) Nr. 378/2002 1 straipsnį, gali būti pristatomi iki 2002 m. liepos 31 d." . 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 2002 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. liepos 19 d. Komisijos vardu Franz Fischler Komisijos narys [1] OL L 179, 1999 7 14, p. 1. [2] OL L 345, 2001 12 29, p. 10. [3] OL L 194, 2000 7 31, p. 45. [4] OL L 112, 2002 4 27, p. 3. [5] OL L 60, 2002 3 1, p. 22. --------------------------------------------------
Oficialusis leidinys L 358 , 31/12/2002 p. 0117 - 0118



Komisijos reglamentas (EB) Nr. 2380/2002 2002 m. gruodžio 30 d. iš dalies keičiantis Reglamentą (EB) Nr. 883/2001, nustatantį išsamias Tarybos reglamento (EB) Nr. 1493/1999 įgyvendinimo taisykles dėl prekybos su trečiosiomis šalimis vyno sektoriaus produktais EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 2585/2001 [2], ypač į jo 68 straipsnio 3 dalį, kadangi: (1) Komisijos reglamento (EB) Nr. 883/2001 [3] su paskutiniais pakeitimais, padarytais Reglamentu (EB) Nr. 1574/2002 [4], 22 straipsnio 2 dalies c punktas nustato, kad trečiųjų šalių kilmės vynui ir vynuogių sultims, vežamoms iš trečiųjų šalių, kurios per metus į Bendriją importuoja mažiau kaip 1000 hektolitrų, ne didesnėse kaip penkių litrų talpos talpyklose, to reglamento 20 straipsnyje numatyto sertifikato ir analizės ataskaitos pateikti nereikia. Nedideli importo kiekiai planuojami iš Indonezijos ir Tailando. Dėl šios priežasties šias dvi šalis reikia įtraukti į Reglamento (EB) Nr. 883/2001 VI priede nurodytą sąrašą. (2) Šiame reglamente numatytos priemonės atitinka Vyno vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 883/2001 VI priedas pakeičiamas šio reglamento priedu. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. gruodžio 30 d. Komisijos vardu Franz Fischler Komisijos narys [1] OL L 179, 1999 7 14, p. 1. [2] OL L 345, 2001 12 29, p. 10. [3] OL L 128, 2001 5 10, p. 1. [4] OL L 235, 2002 9 3, p. 10. -------------------------------------------------- PRIEDAS " VI PRIEDAS 22 straipsnyje minimų šalių sąrašas - Iranas - Libanas - Kinijos Liaudies Respublika - Taivanis - Indija - Bolivija - San Marino Respublika - Tailandas - Indonezija. " --------------------------------------------------
Oficialusis leidinys L 270 , 08/10/2002 p. 0004 - 0004



Komisijos reglamentas (EB) Nr. 1782/2002 2002 m. spalio 7 d. iš dalies keičiantis Reglamentą (EB) Nr. 884/2001, nustatantį išsamias vyno produktų vežimo lydimųjų dokumentų ir vyno sektoriaus apskaitos dokumentų taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 2585/2001 [2], ypač į jo 70 straipsnio 3 dalį, kadangi: (1) Komisijos reglamentas (EB) Nr. 884/2001 [3] nustato išsamias taikymo taisykles dėl vyno produktų vežimo lydimųjų dokumentų. (2) To reglamento 18 straipsnio 1 dalis leidžia valstybėms narėms nustatyti papildomas arba specialias per jų teritoriją vežamų produktų taisykles. (3) 18 straipsnio 1 dalies d punkte numatyta, kad pereinamuoju laikotarpiu, kuris baigiasi 2002 m. liepos 31 d., vietoj vynuogių misos tankio galima nurodyti tankio duomenis Oechsle laipsniais išreikšta alkoholio koncentracija. (4) Tą vienetą tradiciškai naudoja vyno gamintojai ir to sektoriaus ūkio subjektai kai kuriose valstybėse narėse vynininkystės procesams kontroliuoti. Juo pakeičiami duomenys apie vynuogių misos tankį vežimo, kuris prasideda ir baigiasi tų valstybių narių teritorijoje, lydimuosiuose dokumentuose. (5) Atsižvelgiant į technines problemas, su kuriomis susiduria smulkūs gamintojai, prisitaikydami prie naujo matavimo vieneto, šią nukrypti leidžiančią nuostatą reikėtų išplėsti, kad atitinkamoms valstybėms narėms būtų leista vynuogių misos vežimo, kuris prasideda ir baigiasi jų teritorijoje nekertant kitos valstybės narės ar trečiosios šalies teritorijos, lydimuosiuose dokumentuose tankį nurodyti Oechsle laipsniais. (6) Šiame reglamente numatytos priemonės atitinka Vyno vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 884/2001 18 straipsnio 1 dalies d punkte nurodyta data "2002 m. liepos 31 d." pakeičiama "2010 m. liepos 31 d". 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 2002 m. rugpjūčio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. spalio 7 d. Komisijos vardu Franz Fischler Komisijos narys [1] OL L 179, 1999 7 14, p. 1. [2] OL L 345, 2001 12 29, p. 10. [3] OL L 128, 2001 5 10, p. 32. --------------------------------------------------
Oficialusis leidinys L 155 , 14/06/2002 p. 0025 - 0026



Komisijos reglamentas (EB) Nr. 1018/2002 2002 m. birželio 13 d. papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą (Fagiolo di Sorana) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Italija Komisijai padavė paraišką dėl "Fagiolo di Sorana" pavadinimo užregistravimo saugoma geografine nuoroda. (2) Pagal minėto reglamento 6 straipsnio 1 dalį buvo nustatyta, kad ši paraiška atitinka visus to reglamento reikalavimus, visų pirma, joje pateikta visa minėto reglamento 4 straipsnyje numatyta informacija. (3) Šio reglamento priede nurodytą pavadinimą paskelbus Europos Bendrijų oficialiajame leidinyje [3], Komisija negavo nė vieno pagal Reglamento (EEB) Nr. 2081/92 7 straipsnį pareikšto protesto. (4) Dėl to šį pavadinimą reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu saugoti visoje Bendrijoje kaip saugomą geografinę nuorodą. (5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 564/2002 [5], priedą, PRIĖMĖ ŠĮ REGLAMENTĄ: 1 straipsnis Šio dokumento priede nurodytas pavadinimas įtraukiamas į Reglamento (EB) Nr. 2400/96 priedą ir kaip saugoma geografinė nuoroda (SGN) įrašomas į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą". 2 straipsnis Šis reglamentas įsigalioja 20 dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. birželio 13 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 179, 2001 6 23, p. 32. [4] OL L 327, 1996 12 17, p. 11. [5] OL L 86, 2002 4 3, p. 7. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Vaisiai, daržovės ir grūdai ITALIJA - Fagiolo di Sorana (SGN) --------------------------------------------------
Oficialusis leidinys L 142 , 31/05/2002 p. 0027 - 0028



Komisijos reglamentas (EB) Nr. 905/2002 2002 m. gegužės 30 d. papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą (Calçot de Valls) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Ispanija Komisijai padavė paraišką dėl "Calçot de Valls" pavadinimo užregistravimo saugoma geografine nuoroda. (2) Pagal minėto reglamento 6 straipsnio 1 dalį buvo nustatyta, kad ši paraiška atitinka visus to reglamento reikalavimus, visų pirma, joje pateikta visa minėto reglamento 4 straipsnyje numatyta informacija. (3) Šio reglamento priede nurodytą pavadinimą paskelbus Europos Bendrijų oficialiajame leidinyje [3], Komisija negavo nė vieno pagal Reglamento (EEB) Nr. 2081/92 7 straipsnį pareikšto protesto. (4) Dėl to šį pavadinimą reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu saugoti visoje Bendrijoje kaip saugomą geografinę nuorodą. (5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 564/2002 [5], priedą, PRIĖMĖ ŠĮ REGLAMENTĄ: 1 straipsnis Šio dokumento priede nurodytas pavadinimas įtraukiamas į Reglamento (EB) Nr. 2400/96 priedą ir kaip saugoma geografinė nuoroda (SGN) įrašomas į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą". 2 straipsnis Šis reglamentas įsigalioja 20 dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. gegužės 30 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 198, 2001 7 13, p. 3. [4] OL L 327, 1996 12 17, p. 11. [5] OL L 86, 2002 4 3, p. 7. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Vaisiai, daržovės ir grūdai ISPANIJA - Calçot de Valls (SGN) --------------------------------------------------
2003 m. gruodžio 18 d. Komisijos reglamento (EB) Nr. 2286/2003, iš dalies k eičiančio Reglamentą (EEB)
Nr. 2454/93, išdėstantį Tarybos reglamento (EEB) Nr. 2913/92, nustatanč io Bendrijos muitinės kodeksą,
įgyvendinimo nuostatas, klaidų ištaisymas
(Europos Sąjungos oficialusis leidinys L 343, 2003 m. gruodžio 31 d.)
(Specialusis leidimas lietuvių kalba, 2 skyrius, 15 tomas, p. 118)
III priedo 31–34 priedėliai iš dalies keičiami taip:1) 31 priedo pateikti BAD blankų formų pavyzdžiai yra pakeičiami taip:2007 3 9 LT Europos Sąjungos oficialusis leidinys L 70/439
















2) 32 priedo pateikti BAD blankų formų pavyzdžiai yra pakeičiami taip:L 70/456 LT Europos Sąjungos oficialusis leidinys 2007 3 9








3) 33 priedo pateikti BAD blankų formų pavyzdžiai yra pakeičiami taip:2007 3 9 LT Europos Sąjungos oficialusis leidinys L 70/465
















4) 34 priedo pateikti BAD blankų formų pavyzdžiai yra pakeičiami taip:L 70/482 LT Europos Sąjungos oficialusis leidinys 2007 3 9
(6)

Biudžeto rezultatai galėtų būti prastesni, nei prognozuojama programoje. Atsižvelgiant į teigiamą programoje numatomą mokesčių elastingumą ir naujausią biudžeto vykdymo informaciją, planuojamas pajamų lygis 2007 m. greičiausiai nebus pasiektas. Tai reikštų neigiamą bazės efektą pajamoms programos laikotarpiu ir prastesnius nei prognozuota biudžeto rezultatus 2008–2010 m. laikotarpiu. Situaciją dar galėtų bloginti palankios augimo 2008–2009 m. prielaidos. Taip pat gali būti pervertintas socialinio draudimo įmokų ir netiesioginių mokesčių didėjimas. Kiek tai susiję su išlaidomis, programoje investicijų išlaidoms ir vėl numatomos per didelės biudžeto lėšos. Dėl to kyla rizika, kad investicijoms skirti ištekliai bent iš dalies bus panaudoti einamosioms išlaidoms, kaip jau yra buvę praeityje, visų pirma reikmėms, kurioms programoje skirtas nepakankamas biudžetas, t. y. kompensacijai dirbantiesiems, socialiniams pervedimams ir subsidijoms. Nors programoje numatoma atsargesnė viešojo sektoriaus darbo užmokesčio politika 2008–2010 m., ji programoje nėra pagrįsta ir neatrodo, kad ji realiai galėtų būti vykdoma, atsižvelgiant į praeityje buvusius išlaidų viešojo sektoriaus darbo užmokesčiui perviršius: 2006 ir 2007 m. darbo užmokestis padidėjo daugiau kaip dvigubai nei planuota ir pradžių. Atsižvelgiant į šį išlaidų pokytį, išlaidų ir BVP santykis gali būti didesnis nei planuota, ypač 2009–2010 m. Papildomi rizikos veiksniai – prastas biudžeto planavimas ir vykdymas, spaudimas didinti išlaidas 2008 ir 2009 m., kai vyks rinkimai, ir neaiškumas, susijęs su kompensacijų suma, kurią vyriausybė iš vadinamojo turto fondo išmokės komunistinio režimo metais nacionalizuoto turto savininkams. Be to, 2010 m. numatytas fiskalinių sąlygų griežtinimas nepakankamai pagrįstas priemonėmis.
(14)

Kaip minėta 2020 m. rugsėjo mėn. ESMA ataskaitoje Nr. 2 dėl tendencijų, rizikos ir pažeidžiamumo (angl. Trends, Risks and Vulnerabilities, 2020 m. antrąjį ketvirtį pastebėta sektorių diferenciacijos požymių, visų pirma susijusių su kredito įstaigomis. Birželio pabaigoje ES oro transporto bendrovių ir bankų sektoriaus indeksai vis dar buvo atitinkamai 36 % ir 30 % mažesni nei sausio mėn. pradžioje. Be to, iš 3 pav. matyti, kad bankų ir draudimo sektoriai nuo birželio mėn. yra gana stabilūs, tačiau rezultatai, pasiekti laikotarpiu nuo vasario 20 d. iki rugsėjo 3 d., suprastėjo, palyginti su laikotarpiu nuo vasario 20 d. iki birželio 4 d.: – 38 %, palyginti su – 33 % bankų sektoriuje, ir – 21 %, palyginti su – 20 % draudimo sektoriuje. Priešingai, nefinansinių (8) sektorių rezultatai šiek tiek pagerėjo: – 9 %, palyginti su – 11 %.
16.

Jei ieškovas ir atsakovas mano, jog tai būtina, savo argumentus gali papildyti pateikdami atitinkamai dubliką ir tripliką. Šiems pareiškimams taikomi tokie patys formalieji reikalavimai kaip ir ieškiniui bei atsiliepimui į ieškinį, tačiau jie neišvengiamai turi būti trumpesni nei pastarieji, atsižvelgiant į fakultatyvų ir papildomąjį jų pobūdį. Kadangi bylos esmę sudarančios aplinkybės, pagrindai ir kaltinimai išsamiai išdėstyti (arba užginčyti) ieškinyje ir atsiliepime į ieškinį, dublikas ir triplikas skirti tik sudaryti galimybę ieškovui ir atsakovui patikslinti savo poziciją arba pateikti išsamesnius argumentus dėl svarbaus klausimo; be to, pagal Procedūros reglamento 126 straipsnį teismo pirmininkas taip pat gali nurodyti klausimus, kurie turėtų būti aptarti šiuose dokumentuose. Išskyrus ypatingas aplinkybes, dublikas ir triplikas neturėtų viršyti dešimties puslapių. Šie dokumentai teismo kanceliarijai turi būti pateikti per Teisingumo Teismo nustatytus terminus, kuriuos pirmininkas gali pratęsti tik išimties tvarka, gavęs tinkamai motyvuotą prašymą.
43.

Kiekvienais metais Tarybai pirmininkaujanti valstybė narė konsultuosis su Europos Parlamentu dėl į ateitį orientuoto Tarybos dokumento, kuris bus persiunčiamas iki svarstomų metų birželio 15 d. ir kuriame išdėstomi pagrindiniai BUSP aspektai ir esminiai pasirinkimai, įskaitant finansines pasekmes Europos Sąjungos bendram biudžetui bei n-1 metais pradėtų priemonių įvertinimą. Be to, Tarybai pirmininkaujanti valstybė informuos Europos Parlamentą mažiausiai penkis kartus per metus rengdama bendrus konsultacinius posėdžius įprasto politinio dialogo BUSP klausimais metu, dėl kurių turi būti susitarta ne vėliau kaip per taikinimo posėdį, rengiamą prieš antrąjį Tarybos svarstymą. Šiuose posėdžiuose dalyvauja atstovai iš: — Europos Parlamento: iš dviejų susijusių komitetų biurų; — Tarybos: Ambasadorius (Politinio ir saugumo komiteto pirmininkas); — Komisija į šiuos posėdžius bus kviečiama ir juose dalyvaus. Priėmusi su išlaidomis susijusį BUSP sprendimą, Taryba nedelsdama ir kiekvienu atveju ne vėliau kaip per penkias darbo dienas nuo galutinio sprendimo siųs Europos Parlamentui numatytų išlaidų sąmatą (finansinę suvestinę), ypač išlaidų, susijusių su trukme, įdarbintu personalu, patalpų ir kitos infrastruktūros naudojimu, transporto priemonių, mokymo poreikių ir saugumo susitarimais. Kas ketvirtį Komisija praneš biudžeto valdymo institucijai apie BUSP veiksmų įgyvendinimą ir finansines prognozes likusiam metų laikotarpiui.
(15)

ekonominės partnerystės programoje daug dėmesio skiriama darbo rinkos klausimams, įskaitant 2012 m. darbo rinkos reformos vertinimą, vykdomą aktyvios darbo rinkos politikos reformą, Jaunimo verslumo ir užimtumo strategijos įgyvendinimą ir viešojo ir privačiojo sektorių partnerystės panaudojimą įdarbinimo tarnybų veikloje. Tačiau nėra konkrečių planų, kaip, be bendradarbiavimo su privačiomis įdarbinimo agentūromis, toliau modernizuoti valstybines įdarbinimo tarnybas. Be to, atlikus 2012 m. darbo rinkos reformos įvertinimą, ekonominės partnerystės programoje nenumatytos priemonės, kaip toliau stiprinti reformą. Atsižvelgiant į minėtus dalykus, atrodo, kad reforma padidino įmonių vidaus lankstumą ir paskatino darbo užmokesčio augimo ribojimą, taip, ceteris paribus, apribodama užimtumo sumažėjimą;
(2)

Nors nedidelis namų ūkių sektoriaus įsiskolinimas ir palyginti tvirtas finansų sektorius šiek tiek apsaugojo nuo pasaulinės finansų krizės, dėl giliai įsišaknijusių struktūrinių trūkumų, lemiančių nepakankamą našumo augimą, Italijos ekonomika susilpnėjo gerokai prieš pasaulinį nuosmukį. Po penkis ketvirčius trukusio BVP susitraukimo, 2009 m. trečiąjį ketvirtį BVP padidėjo, tačiau ketvirtąjį ketvirtį vėl šiek tiek sumažėjo. Nuosmukio žala darbo rinkai pasireiškė pavėluotai: 2009 m. jo poveikis pasireiškė labiau darbo valandų, o ne dirbančiųjų skaičiaus sumažėjimu, o daugelis dirbančiųjų, ypač labiausiai nukentėjusiame gamybos sektoriuje, galėjo pasinaudoti atlyginimų priedų fondu – jiems buvo mokamos priemokos prie atlyginimų už mažesnį darbo valandų skaičių. Vyriausybės reagavimo į krizę politika buvo tinkama, atsižvelgiant į labai didelę valdžios sektoriaus skolą, esant dideliam nenorui rizikuoti. Nuo 2008 m. paskutiniojo ketvirčio vyriausybė patvirtino keletą priemonių finansų sektoriaus stabilumui paremti, patikimumui atkurti ir su sunkumais susiduriančioms įmonėms ir namų ūkiams padėti. Remiantis vyriausybės skaičiavimais, ekonomikos atkūrimo priemonės visiškai finansuotos perskirsčius esamas lėšas ir padidinus pajamas be jokio poveikio deficitui. Nepaisant vyriausybės racionalios fiskalinės politikos, ekonomikos nuosmukis turėjo reikšmingą poveikį Italijos valstybės finansams. Nuo 2008 iki 2009 m. valdžios sektoriaus deficito santykis padvigubėjo iki 5,3 % BVP (patvirtinta 2010 m. kovo 1 d. statistikos biuro paskelbtais skaičiavimais). Atsižvelgdama į tai ir kartu į labai didelį valdžios sektoriaus skolos santykį, Taryba 2009 m. gruodžio 2 d. nusprendė, kad Italijoje yra susidaręs perviršinis deficitas ir kad šią padėtį reikia ištaisyti iki 2012 m. Be fiskalinio konsolidavimo, kuris yra būtinas siekiant išlaikyti valstybės finansų tvarumą, pagrindinis Italijos ekonominės politikos uždavinys ateinančiais metais bus skatinti greitą ir tvarų grįžimą prie našumo augimo siekiant atkurti konkurencingumą ir didinti mažą šalies BVP augimo potencialą. Plataus masto struktūrinės reformos yra labai svarbios našumui didinti. Be to, siekiant atkurti konkurencingumą trumpuoju laikotarpiu, reikia taip pat užtikrinti, kad darbo užmokesčio raida labiau atitiktų našumo raidą.